**Mâinile se roagă mângâind**

*Costel Zăgan*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Despre tine înflorește teiul

despre sânii tăi în floare

ceru-mbracă-n stele cheiul

valul mării rău mă doare

Despre sânii tăi în floare

toate florile-mi vorbesc

dragostea care pe care

demon cu chip îngeresc

Toate florile-mi vorbesc

ceru-mbracă-n stele cheiul

dorul meu prea omenesc

despre tine înflorește teiul

Despre sânii tăi în floare

îngerii nu pot să zboare

Costel Zăgan, Cezeisme II